
23 mai 2024
Anunţ
„PNRR: Fonduri pentru România modernă și reformată!”

Demararea programelor de formare digitală

Agenția Națională a Funcționarilor Publici anunță demararea programelor de formare digitală începând de luni, 3 iunie 2024, în format online. 

ANFP derulează programele de formare în contextul implementării țintei nr. 185 „Funcționari publici care au urmat un curs de formare digitală”, aferente investiției nr. 16 „Program de formare competențe digitale avansate pentru funcționarii publici” din Componenta C7 – Transformare digitală a Planului Național de Redresare și Reziliență (PNRR).

Readresăm invitația instituțiilor și autorităților publice de a ne fi partenere în demersul continuu de profesionalizare a funcției publice, prin încheierea unui protocol de colaborare. Acesta va asigura participarea funcționarilor publici la programe de formare gratuite, o oportunitate valoroasă de îmbunătățire a competențelor digitale și a competențelor de leadership și managementul talentelor în contextul transformării digitale, precum și un beneficiu valoros pentru instituțiile publice, prin asigurarea de oameni bine pregătiți, în acord cu evoluția societății.

Informații despre procedura de încheiere a protocoalelor de colaborare pot fi consultate aici: https://tinyurl.com/ymdb8hwe.

Pachetele de formare disponibile: 
· Managementul în contextul digitalizării administrației publice 
· Comunicarea în contextul digitalizării administrației publice 
· Financiar în contextul digitalizării administrației publice  
· Back office în contextul digitalizării administrației publice 
· Instrumente digitale pentru munca la distanță/telemuncă 
· Statistică avansată: colectarea, prelucrarea și interpretarea datelor 
· Instrumente de consultare online (proiectarea chestionarelor, Google Forms, SurveyMonkey, LimeSurvey) 
· Instalarea, configurarea și administrarea sistemelor de operare (Windows, Linux) - 
· Baze de date (cloud computing, Azure, MySQL, Oracle) 
· Dezvoltarea aplicațiilor desktop non-web (C++, aplicații Window, tehnologia ADO.NET) 
· Introducere în Business Analytics (Big Data, Python, text mining, Business Intelligence, reglementare și etică, tendințe) 
· Administrarea, dezvoltarea și securitatea rețelelor TIC 
· 	Dezvoltarea aplicațiilor web design (arhitectura și proiectarea aplicațiilor Enterprise Java, dezvoltarea serviciilor web utilizând Java, servicii web securizate, Javascript, HTML și CSS).

De asemenea, toate aceste pachete vor beneficia și de un modul transversal, Mastering DigComp, conceput pentru dezvoltarea competențelor digitale avansate necesare atingerii nivelului 5 de competență din cadrul DigComp. 

Prezentarea programelor de formare este disponibilă prin accesarea linkului Programe de formare final - ANFP (gov.ro).

[bookmark: _Hlk167358637]Pentru nominalizarea participanților, trebuie avute în vedere existența protocolului de colaborare interinstituțional menționat, compatibilizarea formării cu atribuțiile din fișa postului, respectarea principiului egalității de șanse și a principiului proporționalității, precum și faptul că formarea este dedicată atât funcționarilor publici de conducere, cât și funcționarilor publici de execuție.

Lista funcționarilor publici nominalizați se transmite reprezentanților AVENSA CONSULTING SRL, prestatorul serviciilor de formare în cadrul proiectului: 
· Mihai TCACIUC,  nr. de telefon 0755.085.382,  Simona NECHITA, nr. de telefon 0767.858.291 și e- mail formare@avensa.ro, comunicare@formaredigitalaanfp.ro.

https://mfe.gov.ro/pnrr/ https://www.facebook.com/PNRROficial/




